**ZMLUVA O DIELO**

**č. xxxx/2022/LSR**

uzatvorená podľa § 536 a nasl. Obchodného zákonníka v platnom znení, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, zák.č. 18/1996 Z.z. o cenách v znení neskorších predpisov

**Článok č. I.**

**Zmluvné strany**

1. Objednávateľ: **LESY Slovenskej republiky, štátny podnik**

Odštepný závod: **LESY Slovenskej republiky, štátny podnik**

**Organizačná zložka OZ Východ**

so sídlom:Jovická 2, 048 01 Rožňava

IČO: 36038351

IČ DPH: SK2020087982

Zapísaný v Obch. regist. Okresného súdu Banská Bystrica, oddiel: Pš, Vložka č. 155/S

Zastúpený: Ing. Ján Vavrek, riaditeľ organizačnej zložky OZ Východ

Project manager Ing. Martina Manková, referent technickej prípravy výroby  
Telefón : +421 918 335 894

E-mail : [martina.mankova@lesy.sk](mailto:martina.mankova@lesy.sk)

Fakturačná adresa :  LESY Slovenskej republiky, š. p, organizačná zložka OZ Východ, Jovická 2, 048 01 Rožňava

Bankové spojenie: Všeobecná úverová banka, a.s.

Číslo účtu: 1366968854/0200

IBAN: SK11 0200 0000 0013 6696 8854

(ďalej len „**objednávateľ**“)

1.2. Zhotoviteľ:

so sídlom:

Zastúpený:

IČO:

DIČ:

IČ DPH:

Zapísaný v Obch. regist.

Bankové spojenie:

Číslo účtu IBAN:

Mobil:

E-mail:

(ďalej len „**zhotoviteľ**“)

**Článok č. II.**

**Predmet zmluvy**

* + 1. Zhotoviteľ sa zaväzuje, že za podmienok dojednaných v tejto zmluve pre objednávateľa vypracuje v šiestich vyhotoveniach (papierových sadách) a 1 x na USB projektovú dokumentáciu pre stavebné povolenie a realizáciu stavby: **„VN v lokalite Železnička“.**

Projektová dokumentácia (ďalej aj „PD“) bude spracovaná v rozsahu stanovenom sadzobníkom UNIKA, v súlade s doporučeným obsahom jednotlivých častí realizačného projektu uvedených v prílohe č. 3 sadzobníka UNIKA a to najmä (A. Sprievodná sprava, B. Súhrnná technická správa, C. Celková situácia stavby, D. Koordinačný výkres stavby, H. Celkové náklady stavby). V sade č. 1 a 2 bude položkový rozpočet a v sadách č. 3, 4, 5, 6 bude doložený výkaz výmer. Výkaz výmer musí byť spracovaný tak, aby sa dal použiť pre výber zhotoviteľa stavby podľa zákona o verejnom obstarávaní, tzn. v prípade že uvádzame konkrétneho výrobcu a typ, je potrebné uviesť aj technické parametre použitých materiálov alebo výrobkov. Rozpočtové položky ako aj jednotkové ceny rozpočtu musia byť aktuálne v čase vyhotovenia PD. V prípade „R“ položiek, ktoré sa nenachádzajú v cenníkových databázach požadujeme priložiť rozbor takýchto položiek elektronicky na USB. Súčasťou projektovej dokumentácie budú vyjadrenia vlastníkov (prevádzkovateľov) dotknutých sieti a ich prípadné podmienky technického charakteru budú zapracované do projektovej dokumentácie. Súčasťou projektovej dokumentácie bude aj Manipulačný a Prevádzkový poriadok vodnej nádrže.

Na USB nosiči bude výkresová časť projektovej dokumentácie vo formáte DWG a PDF, popisná časť, manipulačný a prevádzkový poriadok vo formáte DOC a PDF, výkaz výmer a rozpočet vo formáte MS Excel.

* + 1. Predmetom zmluvy je ajnásledný výkon autorského dozoru na stavbe v trvaní desať hodín, ktorý je zhotoviteľ povinný vykonať na základe výzvy objednávateľa.
  1. Objednávateľ sa zaväzuje, že riadne dokončené projektové práce prevezme a zaplatí za ich zhotovenie dohodnutú cenu podľa článku č. III. tejto zmluvy a poskytne zhotoviteľovi dojednané spolupôsobenie.
  2. Zhotoviteľ sa zaväzuje, že predmet zmluvy nebude obsahovať žiadne vady, ktorým sa dalo pri vynaložení potrebnej odbornej starostlivosti zhotoviteľa predísť. Zhotoviteľ je z tohto dôvodu na základe vlastného rozhodnutia podľa potreby povinný vykonať všetky potrebné merania, zriadiť kontrolné sondy, vykonať potrebné rozbory atď. a to tak, aby vykonaný predmet zmluvy podľa ods. 2.1 tohto článku vychádzal z náležite zisteného skutočného stavu veci.

**Článok č. III.**

**Cena predmetu plnenia a platobné podmienky**

3.1 Cena za dielo zhotovenia predmetu zmluvy v rozsahu článku č. II. je stanovená dohodou strán v zmysle zákona č. 18/1996 Z.z. o cenách ako cena pevná, úplná a záväzná, pričom je doložená cenovou ponukou, ktorá je neoddeliteľnou súčasťou tejto zmluvy. Prípadné práce naviac budú ocenené osobitne a vypracuje sa k nim dodatok k ZoD.

3.1.1 Cena predmetu zmluvy podľa bodu 2.1.1 tejto zmluvy predstavuje **XXXX,- €** bez DPH, slovom: ------------- € bez DPH.

3.1.2 Cena predmetu zmluvy podľa bodu 2.1.2 tejto zmluvy predstavuje **XXX,- €** bez DPH, Slovom: ---------- € bez DPH.

Cenu za výkon autorského dozoru objednávateľ zaplatí podľa skutočného rozsahu hodín autorského dozoru na stavenisku, príp. inom mieste určenom objednávateľom.

3.2 Podkladom pre úhradu ceny predmetu zmluvy podľa 3.1.1 bude faktúra vystavená zhotoviteľom po odovzdaní predmetu plnenia a pre úhradu ceny podľa 3.1.2 bude obdobne faktúra po vykonaní autorského dozoru. Faktúra sa považuje za doručenú objednávateľovi, ak bola doručená ako doporučená zásielka alebo bola osobne prevzatá Project Managerom. Lehota splatnosti je 30 kalendárnych dní od doručenia faktúry objednávateľovi za predpokladu, že ju objednávateľ schváli.

3.3 Objednávateľ neposkytuje zhotoviteľovi žiadne zálohové platby.

3.4 Faktúra musí obsahovať náležitosti podľa § 71 Zák. č. 222/2004 Z. z.

3.5 Zhotoviteľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu, pričom zhotoviteľ zároveň súhlasí s poskytnutím skonta vo výške 1 % z fakturovanej ceny bez DPH za úhradu od 5 do 30 dní pred uplynutím lehoty splatnosti.

Zhotoviteľ zároveň súhlasí, že zo strany LESOV Slovenskej republiky, štátny podnik bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ sa zároveň zaväzuje bezodkladne vystaviť a poslať LESOM Slovenskej republiky, štátny podnik doklad o vyčíslení skonta – finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, § 25, ods. (6), t.j. zhotoviteľ vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**Článok č. IV.**

**Čas plnenia**

4.1 Zhotoviteľ sa zaväzuje, že vypracuje a odovzdá objednávateľovi predmet plnenia podľa odseku 2.1.1 najneskôr do **troch mesiacov odo dňa účinnosti tejto zmluvy.**

4.2 Zhotoviteľ je povinný vykonať na stavenisku autorský dozor podľa odseku 2.1.2 tejto zmluvy po dobu úplnej realizácie stavby „VN v lokalite Železnička“.

**Článok č. V.**

**Miesto plnenia záväzkov**

* 1. Miestom plnenia záväzku podľa odseku 2.1.1 je sídlo odštepného závodu objednávateľa: LESY Slovenskej republiky, š. p., organizačná zložka OZ Východ, Jovická 2, 048 01 Rožňava.
  2. Miestom plnenia záväzku podľa odseku 2.1.2 je stavenisko, príp. iné miesto určené objednávateľom.
  3. O odovzdaní a prevzatí diela podľa odseku 2.1.1 bude spísaný preberací protokol.

**Článok č. VI.**

**Zodpovednosť za vady**

* 1. Zhotoviteľ zodpovedá za to, že predmet tejto zmluvy je zhotovený podľa tejto zmluvy a že bude spĺňať všetky požiadavky objednávateľa a ak nie sú tak požiadavky obvyklé, aby dielo ktoré sa má v budúcnosti zhotoviť na základe projektu spĺňalo všetky zákonné a technické požiadavky pre jeho riadne zhotovenie a užívanie.
  2. Zhotoviteľ zodpovedá za vady, ktoré má projekt v čase jeho odovzdania objednávateľovi.
  3. Zhotoviteľ nezodpovedá za vady, ktoré boli spôsobené použitím nesprávnych podkladov prevzatých od objednávateľa, ak zhotoviteľ na to písomne upozornil objednávateľa a ten na ich použití trval.

**Článok č. VII.**

**Spolupôsobenie a podklady objednávateľa**

7.1 Spolupôsobenie bude spočívať v umožnení vstupu na budúce stavenisko podľa harmonogramu dohodnutého medzi zhotoviteľom a objednávateľom.

7.2. Objednávateľ poskytne zhotoviteľovi bezodplatne všetky podklady, ktoré ma k dispozícii a súvisia s predmetom zmluvy, najmä skutkovým stavom, napríklad už realizovanými stavebnými prácami na dotknutých objektoch a podobne.

**Čl. VIII.**

**Sankcie a zmluvné pokuty**

8.1 Zmluvná pokuta za omeškanie zhotoviteľa s odovzdaním diela podľa odseku 4.1 je dohodnutá vo výške 0,5 % z ceny diela podľa odseku 3.1.1 za každý deň omeškania.

8.2 V prípade, ak odstúpi objednávateľ v zmysle článku č. X., ods. 10.4 od tejto zmluvy z dôvodu jej porušenia na strane zhotoviteľa, môže si objednávateľ uplatniť zmluvnú pokutu vo výške 1.000,- €.

8.3 Pri omeškaní objednávateľa s úhradou faktúry je zhotoviteľ oprávnený účtovať úrok z omeškania v zmysle príslušných ustanovení Obchodného zákonníka.

8.4 Zmluvná pokuta v zmysle tohto článku je splatná do 5 dní odo dňa jej písomného uplatnenia zo strany objednávateľa, pričom ju možno aj kumulovať. Nárok na náhradu škody prevyšujúci výšku dohodnutej zmluvnej pokuty nie je týmto dotknutý.

**Článok č. IX.**

**Vlastníctvo**

* 1. Veci určené na vykonanie diela, ktoré sú vlastníctvom objednávateľa a tento ich poskytol zhotoviteľovi, sa najneskôr v deň odovzdania diela vrátia objednávateľovi.
  2. Vlastnícke právo k dielu nadobúda objednávateľ jeho riadnym odovzdaním v zmysle článku č. V., ods. 5.3 tejto zmluvy.

**Článok č. X.**

**Záverečné a ostatné ustanovenia**

* 1. Objednávateľ je oprávnený použiť dielo – predmet zmluvy výlučne iba pre účely vyplývajúce z tejto zmluvy. Jeho iné využitie, najmä prípadné prenechanie na využívanie tretím osobám, je podmienené výslovným súhlasom zhotoviteľa.
  2. Prevod / postúpenie práv a/alebo pohľadávok vzniknutých alebo vyplývajúcich z tejto zmluvy zhotoviteľovi voči objednávateľovi je možný len s predchádzajúcim písomným súhlasom objednávateľa.
  3. Východiskové podklady a spracované matrice zostávajú v archíve zhotoviteľa. Na požiadanie zhotoviteľa, ak zariadenie investorských záležitostí bude vyžadovať konanie v mene objednávateľa, je objednávateľ povinný vystaviť zhotoviteľovi včas písomné splnomocnenie.
  4. Zmeny textu a údajov tejto zmluvy a dodatky k tejto zmluve je možné urobiť len písomnou formou a budú platné len ak sú potvrdené podpismi oprávnených zástupcov obidvoch zmluvných strán.
  5. Od tejto zmluvy môže ktorákoľvek zo zmluvných strán odstúpiť v súlade s § 344 a nasl. Obchodného zákonníka. Za podstatné porušenie zmluvy zo strany zhotoviteľa sa považuje najmä jeho omeškanie s riadnym plnením predmetu zmluvy podľa odsekov 2.1.1 a 2.1.2 a tiež strata oprávnenia na výkon činnosti v zmysle predmetu zmluvy. Účinky odstúpenia nastávajú dňom jeho doručenia druhej zmluvnej strane.
  6. Ostatné práva a povinnosti zmluvných strán touto zmluvou neupravené sa budú riadiť príslušnými ustanoveniami Obchodného zákonníka v platnom znení.
  7. Doručovanie: Zásielka odoslaná poštou ktoroukoľvek zo zmluvných strán sa v zmysle tejto zmluvy považuje za doručenú aj v prípade, ak sa ako neprevzatá vráti odosielateľovi. Zásielka sa doručuje ako doporučená na adresu druhej zmluvnej strany zapísanú v obchodnom/živnostenskom/ registri. Zásielka sa považuje za doručenú deň nasledujúci po jej vrátení poštou ako neprevzatej odosielateľovi.
  8. Táto zmluva je vyhotovená v štyroch rovnopisoch, z ktorých dva rovnopisy obdrží objednávateľ a dva rovnopisy obdrží zhotoviteľ.
  9. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka a strany súhlasia s jej úplným zverejnením.

V Rožňave, dňa V Rožňave, dňa

Objednávateľ : Zhotoviteľ :

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Ing. Ján Vavrek**

Riaditeľ organizačnej zložky OZ Východ konateľ